GiliGold/VAD_KnessetCorpus huggingface dataset:
נתי בר נתן: לגבי הנרגילה, זה מטריד אותי כשאני רואה את זה, זה נראה פשוט לא טוב.
ריקי צימר: זה נראה כמו ג'וינט, זה מטעה אותך.
איוב קרא: בצבא לא צריך את זה, זה אסור.
איוב קרא: לגלגל סיגריות פילטר.
איוב קרא: אז אני אומר, אני רוצה שיעשנו סיגריות עם פילטר.
נתי בר נתן: אתה לא רוצה שיעשנו סיגריות בכלל.
איוב קרא: אני אומר שאם אני יכול למנוע נזק בריאותי דרך הפילטר, אז אני - -
אורן גלעד: אפרופו סיגריות.
אורן גלעד: דיברת על רעיונות, יש לי רעיונות שנמצאים בארצות הברית, ובאירופה ואין סיבה שזה לא יעבור, אני רוצה חבר כנסת שמחר, על כל קופסא באירופה ובארצות הברית יש לך שליש מהקופסה בהגדלה, אפשר להגיד את זה בשתי מילים בלבד, עישון הורג.
איוב קרא: לכך לא אומר, כשאני אראה דבר כזה, בתוך ביתי, אני לא אוהב את זה.
איוב קרא: וזה לא נראה לי טוב וזה לא מסתדר נכון למסגרת ולארגון שאני נמצא בו.
איוב קרא: אני לא יודע גם אם היית בצבא, לי זה לא נראה.
איוב קרא: לך לא איכפת, אני מעריך את זה מאד, אני אומר לך בעיקרון זה לא נראה לי, ואולי אני טועה.
אורן גלעד: אתה לא טועה, אתה תחוקק חוק לזה, מחר בבוקר זה נזרק לפח.
איוב קרא: לא, אני לא מדבר על זה, אני מדבר על נזק, אתה שמעת איזה נזק ותדמית.
איוב קרא: תדמית ונזק, זה לא רק תדמית.
איוב קרא: אם זה רק היה תמיד, עוד יכולתי להתפשר על זה, במילא זה נזק בריאותי קשה מאד יש מאחורי זה.
איוב קרא: ואז גם תדמית וגם נזק בריאותי זה ביחד זה אני צריך לעזור לילדים האלה לא להינזק, כמה שפחות להינזק.
בארי קנישקבי: ל דעתי זה עניין גם של הצבא.
ענת אייזיק: זה לא רק בצבא, מחר זה יהיה גם בבית הספר.
ענת אייזיק: זו בעיה, הילדים יתלהבו מזה מאד.
ריקי צימר: כי מאוד קל לסחור בזה, זה מאוד זול.
ריקי צימר: מי מתיר להפיץ דברים כאלה?
פנחס קוצ'ר: אין למעשה שום פיקוח על יבוא מוצרי טבק.
פנחס קוצ'ר: לגבי אישור של משרד הבריאות, זה רק לגבי האזהרה.
פנחס קוצ'ר: אנחנו מופקדים על ענייני סחר, עכשיו, כשיש גופים שפונים אלינו, למשל יבוא חומר נפץ באישור משטרת ישראל, מישהו הביא איזה זיקוקין דינור, כרגע על זה אני יכול לחשוב, מוצרי טבק אין לזה שום הגבלה אם תוך כדי שיש משהו שחייב באיזה שהוא תקן שזה יכול לפגוע במזון, כל מזון שמכניסים לפה, חייב אישור של משרד הבריאות.
פנחס קוצ'ר: כנראה שסיגריות לא מוגדרות במזון - -
איוב קרא: ככה היה המצב במשך חמישים שנה.
נתי בר נתן: זה עלה השבוע נדמה לי גם לנושא של הבירה עם השמן, גם עלה הענין הזה של משרד הבריאות נדמה לי לא בדק, והם רוצים להביא.
איוב קרא: זה נכנס לריאות, למערכת הנשימה אני חושב שזה צריך להיות חלק ממוצרי הפיקוח של המזון.
פנחס קוצ'ר: אנחנו לא בנויים לבדוק את זה, משרד הבריאות יפנה, נניח, אילו היה תקן ומשרד הבריאות היה מבקש מאיתנו שאנחנו, מהמכס שנכתוב שכל סיגריה חייבת לעמוד בבדיקת מכון התקנים, אין לנו בעיה עוד להוסיף את זה בכתב יבוא חופשי.
פנחס קוצ'ר: כל סוכרייה שמכניסים לפה חייבת לעבור בדרישות של משרד הבריאות.
איוב קרא: ופה משרד הבריאות לא מבקש לפקח על מוצרי טבק שמגיעים?
בארי קנישקבי: זה לא נעשה, ואני לא יודע למה.
איוב קרא: זה צריך להעשות.
ענת אייזיק: בגלל זה חברות הטבק התנדבו לשים את האזהרה של משרד הבריאות.
ריקי צימר: אבל זה בדיוק הפוך.
ריקי צימר: המזיק לבריאות, פתר באזהרה לקונית של הצלחנו לשנות, שאתם הצלחתם לשנות, בגלל זה הם התנדבו לשים את זה לפני שהיה חוק, כי זה כמו כיסוי, משרד הבריאות קובע, נהדר, משרד הבריאות קבע, וזה על כיפק.
ריקי צימר: לפני יותר מעשר שנים המנכ"לית שלנו, גב' מירי דיק, שמעה שמועה שאמור להגיע לארץ טבק לעיסה, והצליחה לעצור על ידי הצמח, באיזה שהוא תהליך ולא הביאו את זה לארץ, זאת הצלת נפשות, היום, וחלק ממדינות אירופה הצפוניות, הצעירים כבר לא מעשנים סיגריות הם רק לועסים טבק.
ריקי צימר: סרטנים גם בפה, חקיקה כל כך, צעד שנראה כל כך פשוט, ומציל כל כך הרבה חיים, אפשר להוציא את הדבר הזה מחוץ לחוק, מאיזה שהיא סיבה.
איוב קרא: אנחנו רואים בסיגריות את כל הרע.
איוב קרא: אנו פונים למשרד הבריאות בדרישה חד משמעית לפקח על מוצרי הטבק הנכנסים לתחום מדינת ישראל, ושהפרסום על חפיסות הסיגריות בדבר הפיקוח, בפיקוח של משרד הבריאות, לא רק יהיה פסיבי אלא יהיה אקטיבי.
איוב קרא: ברוח הדברים הללו, אני מבקש להכין מכתב דחוף לשר הבריאות בנושא הזה, אנחנו מתפלאים על כך שבמשך 50 שנה הדבר הזה לא נעשה, וזה ליקוי קשה מאד במלחמתנו להצלת נפשות בישראל בסוגית העישון הרגיש של סיגריות והעישון הפסיבי.
איוב קרא: אנחנו ממליצים לשלטונות צה"ל, להכניס לפקודות היום חובת העישון בבסיסי צה"ל תהיה אך ורק של מוצרי טבק עם פילטר על מנת למזער את הנזקים של הבידי ודומיהם, ודומה לו, והנזקים הבריאותיים של הבידי, ודומה לו, וגם התדמית למזער את הנזק התדמיתי בהחזקת סגריה כזו בתוך המערכת הצבאית.
איוב קרא: אנחנו פונים למשרד החינוך בהמלצה דומה, שבתחום בתי הספר לא יעשנו כלל סיגריות, ועד כמה וכמה שלא יהיה אפילו במקומות הציבוריים העישון של סיגריות ללא מסנן, פילטר.
איוב קרא: אנחנו נעלה להצבעה בכנסת בימים הקרובים את חוק מזעור כמות הניקוטין בסיגריות והמשמעות שיהיה איסור על חברות הטבק להוסיף את החומר, את הסם ממכר, לתוך הסיגריות הרגילות שמעשנים אותם אזרחי ישראל, על מנת להביא למצב שיהיה עישון טבעי ללא חומר ממכר ולהקטין בכך את הנזקים הבריאותיים בהם נהרגים מידי יום 27 איש, מעישון סיגריות רגיל ופסיבי.
איוב קרא: בוקר טוב לכולם, אני פותח את ישיבה הוועדה , אני רוצה לקדם בברכה את השחקנית אגם רודברג ואת המפיקים והעורכים של התוכנית "אהבה מעבר לפינה", התוכנית שנעסוק בה היום.
איוב קרא: אי ההבנות שהיו בדרך לקיום הישיבה הזאת, בעניין המסרים שנשמעו כמסרים כפולים בנושא הסמים, אני מקווה להסיר היום את העננה השחורה הזאת כי בסך הכול, הדעה הכללית על הסדרה בקרב אנשים שעוסקים במלאכה ומאבק בנגע הסמים, היא חיובית.
איוב קרא: הנוכחות של השחקנית אגם רודברג, עצם הגעתה לוועדה היום ביוזמתה, זה מסמל לנו אור חיובי.
איוב קרא: בתקופה האחרונה ניסיתי לגייס שחקנים וסלבריטאים למאבק בנושא הסמים, אחת המלחמות הקשות להתמודדות בחברה הישראלית, אולי הקשה ביותר.
איוב קרא: הסוגיה הזאת, אין לי ספק שכולנו צריכים לשים יד ולתת כתף על מנת למזער ולמגר את התופעה הזאת.
איוב קרא: אני יכול לומר לך, אגם, שהעזרה שלכם תציל נפשות רבות בכלל ובני נוער בפרט, שעל פי כל הדיווחים היום, אנחנו נמצאים במצוקה קשה ביותר בנושא הזה.
איוב קרא: אפילו ראש הממשלה אמר, שזה איום אסטרטגי על החברה בישראל.
איוב קרא: אני רוצה לברך אותך על כך שהגעת ובאת לעזור לנו במלחמה הזאת.
איוב קרא: אני מקווה ששחקנים ואנשים מפורסמים נוספים, שהם מקור להערצה בקרב בני נוער, ילכו בעקבותייך.
איוב קרא: זה חשוב לנו מאוד.
איוב קרא: זה לא רק עניין משטרתי או מניעתי, הסברתי, חינוכי, אלא חשוב להעביר מסר, ואתם בעצם בחוד החנית של המסר הזה, אתם בהחלט יכולים לעזור לנו.
איוב קרא: אני יודע שבהמשך הסדרה עובר מסר ברור מאוד כנגד התופעה הזאת, זאת האינפורמציה שהועברה לי, אני שמח על כך.
אגם רודברג: בוקר טוב, ראשית, אני רוצה להפריד בין שני דברים, אני רוצה להפריד בין הדמות שלי, שירלי ברזילי, לבין אגם רודברג, האישיות שלי אני עצמי.
אגם רודברג: בסדרה אני משחקת את שירלי, נערה מתבגרת, שלאורך הסדרה, גם בעונה הראשונה וגם בעונה הזאת, היא עוברת תהליכים מסוימים מעצם ההתבגרות שלה, אם בהתחלה היא מורדת בהורים שלה, היא נמצאת עם חבר שההורים שלה לא אוהבים אותו, ובהמשך היא גם מתדרדרת לשימוש בסמים בעקבות מצבים משפחתיים.
אגם רודברג: אני, אגם רודברג, נגד סמים קשים, נגד סמים קלים, בעיניי זה אותו הדבר.
אגם רודברג: אני אפילו לא מעשנת סיגריות.
אגם רודברג: אני יכולה לספר לך קוריוז מהסט, מרוב שאני לא יודעת לעשן, לא יודעת לקחת לריאות, איך שניסיתי לעשן, מכניסה לחלל הפה, היו עושים עליי "קלוז-אפ" ואז היו מעבירים "קלוז-אפ" לשחקן השני, ורק כשהייתי מוציאה את העשן, היו מחזירים אליי את ה"קלוז-אפ" כדי שזה ייראה אמין.
איוב קרא: אני מבין שבהמשך הסדרה - - -
אגם רודברג: כן, אני חושבת שמאוד חשוב להביא לסדר היום, שיש שימוש בסמים בקרב בני הנוער, זאת לא תופעה שצריך לשים אותה בצד ולהתעלם ממנה, ככה זה רק יגביר את התופעה.
אגם רודברג: המפיקים של "אהבה מעבר לפינה" בחרו להתעסק בבעיה הזאת שהיא בעיה מאוד קשה, שמנסים להדחיק אותה לצד למרות שהיא מאוד רלוונטית בימים אלה.
אגם רודברג: בהמשך הסדרה, הפרקים שטרם שודרו, רק אתמול שודר הפרק שנעצרתי, אבל בהמשך ישודר המסר, מסר מאוד חינוכי, אני מפסיקה לעשן סמים, אני אומרת כמה זה עשה לי רע, כמה זה לא תרם לי, הפסקתי להיות חברותית ולהתקשר עם הסביבה שלי.
אגם רודברג: כל העיסוקים שעסקתי בהם בדמות שלי, הפסקתי לעסוק בהם, וכמה התנתקתי מהחברה שהיית שייכת אליה, אם זה למשפחה, לחברים, לחברות, הפסקתי עם כל החיים הנורמליים עקב זה שעישנתי סמים.
אגם רודברג: בסדרה רואים את התהליך, אני מפסיקה לעשן סמים ואני אומרת, איך הסמים לא תרמו לי.
איוב קרא: היו פניות של הציבור אלייך בעקבות זה שלא הגעת לישיבה הקודמת?
אגם רודברג: אני לא הגעתי מתמימות, ההפקה אמרה לי, שכנראה הישיבה תתארך, ובאותו יום היה לי יום צילומים שנקבע מבעוד מועד.
אגם רודברג: אני לא יודעת אם אתה יודע, צילומים עולים המון כסף, להשכיר מצלמה, אנשי מקצוע שמזעיקים אותם במיוחד, זאת בעיקרון הסיבה שבגללה לא הגעתי, אחרת הייתי מגיעה.
אגם רודברג: לא רציתי לעשות בלגאן.
איוב קרא: ראיתי, גם מנהלת הוועדה העבירה לי, כמה חשוב לך לתקן את המצב שנקלענו אליו.
איוב קרא: אני מאוד מעריך את זה.
איוב קרא: אני אשמח לשמוע את המפיקים והעורכים אם יש להם מה להוסיף.
חגי לוי: אין לי הרבה מה להוסיף על מה שאמרה אגם.
איוב קרא: יש לכם קטעים שאתם רוצים להראות לנו?
איוב קרא: מייד יגיע המכשיר המתאים לצפייה.
חיים שיבי: אפשר שאלה?
חיים שיבי: אני מבין, שאגם מבטאת בדיוק את המסרים שאתה מנסה להעביר במשך חודשים.
חיים שיבי: האם עלה בדעתך אולי לגייס אותה לקמפיין בנושא של המלחמה בסמים?
איוב קרא: אני שמח שהיא מגלמת, לפחות באישיותה, את הדמות שהייתי רוצה שתהיה בקמפיין נגד התופעה הזאת.
איוב קרא: יושבים כאן, נציגת הרשות למלחמה בסמים, גם נציגי ממשלה, ניקח את זה ברצינות, שאם יהיה משהו רציני, נפנה אליה.
איוב קרא: זאת שאלה לא פשוטה, אני מעריך שעורכי ומפיקי הסדרה לא יוותרו בקלות על נכס כזה חשוב.
איוב קרא: אם הייתי צריך למצוא דמות שתעביר מסר נגד תופעת הסמים, אין לי ספק, עם המסרים שאמרה היום אגם רודברג, היא מגלמת את הדמות הזאת חד משמעית.
איוב קרא: בשבוע שעבר הופיע כאן ננסי ברנדס, הוא עושה עבודה טובה במלחמה הזאת.
איוב קרא: בקרב האומנים הצעירים, אלה שהם מקור להערצה היום, בראשם אגם רודברג, אין לי ספק שהמסר שלה היום הוא חד משמעי.
איוב קרא: יותר מאשר להשקיע הון תועפות בחינוך, בהסברה, בגמילה, מסר כזה יכול להשפיע על הרבה בני נוער וקטינים, שלא ללכת בדרך הרשע אלא ללכת בדרך הנכונה.
איוב קרא: אין לי ספק, אגם, שעוד נבקש ממך לסייע לנו בסוגייה הזאת.
אגם רודברג: אני אשמח במה שאני יכולה.
איוב קרא: נציגת הרשות הלאומית למלחמה בסמים, בבקשה.
נעמה צוייג: הבאתי חברה צעירה שצופה בסדרה ערב ערב כבר כמה שנים.
נעמה צוייג: לפני שאדבר, ברשותך, אם היא תוכל לומר מילה על מנת לחזק את הדברים שנאמרו.
נעמה צוייג: מה הסדרה הזאת אומרת לך?
ענבל עמיאל: כאשר אגם, בעצם שירלי, התחילה להשתמש בסמים, חלה התדרדרות במצב.
ענבל עמיאל: כאשר ניסו לעזור לה, היא צעקה על הסובבים אותה.
ענבל עמיאל: היא הפכה מילדה חמודה ומתוקה שעוזרת לאנשים, הפכה לאסרטיבית וצעקנית.
ענבל עמיאל: בהתחלה היא התחילה בשימוש בסמים על מנת לעזור לעצמה, היא החליטה שזה עוזר לה - - -
נעמה צוייג: וזה הפתרון?
ענבל עמיאל: לא, זאת היתה ההחלטה שלה.
נעמה צוייג: ואיך החברים שלה מגיבים?
ענבל עמיאל: הם עזרו לה, הם ניסו לעזור לה רבות, אבל כל מה שהיא עשתה, היא צעקה עליהם.
נעמה צוייג: אני חושבת שענבל חיזקה את הדברים.
נעמה צוייג: אני לא רוצה לקלקל לסדרה, אבל זה תשדיר שירות.
נעמה צוייג: תשדיר שירות - לא פורמלי - בצורה הטובה ביותר.
נעמה צוייג: כי אם הרשות הלאומית למלחמה בסמים שולחת חומר, זה לא עוזר, כי אלה "זקנים" שלא מבינים בשום דבר, "אנחנו בעד הנגד", כי אם הם אמרו זאת, זה ממסד.
נעמה צוייג: כאן, בצורה מאוד מקצועית ומאוד אמינה, ניתן מסר והמסר הוא, שסמים זה לא דבר טוב.
נעמה צוייג: מאוד מוצא חן בעיניי, שלא עוסקים בהרואין ולא עוסקים בסמים אחרים, עוסקים פה במשתמש המזדמן, בילד הזה.
נעמה צוייג: כמו כן, לא לקחו סתם ילד, לקחו ילדה מבית טוב, מטופחת.
נעמה צוייג: יש בעיה, למי אין בעיות?
נעמה צוייג: באיזה בית אין בעיות?
נעמה צוייג: היא לא נרקומנית בתחנה המרכזית, זה יכול לקרות אצל הילדים שלי, הילדים שלך והילדים שלו.
נעמה צוייג: אז יישר כוח, ואם תוסיפו את מספר הטלפון שלנו, מספר חירום, נשמח.
נעמה צוייג: אני יכולה לומר, שפנו אלינו מסדרה נוספת "מיכאלה", לפני שהם הפיקו את הסדרה, יעצנו להם, אבל הם הלכו על משהו קיצוני יותר, אבל זאת בחירתם.
נעמה צוייג: הקטע של "גראס" והחומרים שעל פניו הם לא חשובים, שהילדים משתמשים בהם, זה לא נכון, זה לא כלום.
נעמה צוייג: הכי יפה בסדרה זה ההתגייסות, ההתגייסות של החברים, ההתגייסות של ההורים, למרות שהם לא "סובלים" אחד את השני, הם מוכנים לחזור רק כדי להיות בראש של הילדה.
נעמה צוייג: אז באמת יישר כוח.
איוב קרא: ענבל, את מכירה את השחקנית?
ענבל עמיאל: לא.
איוב קרא: את צופה בה בטלוויזיה?
ענבל עמיאל: כן.
איוב קרא: לזה התכוונתי.
איוב קרא: את צופה בכל הפרקים?
ענבל עמיאל: כן, לפעמים אני מפספסת אבל בעיקרון אני משתדלת לעקוב אחרי כל הפרקים.
הדס פילצר: אני רוצה להקדים ולומר, שאני מסכימה עם כל מה שנאמר, עם כל מה שנעמה אמרה ועם כל מה שאגם אמרה, אני רק רוצה להאיר באל"ף נקודה נוספת, שכדאי שיוצרי הסדרה, מפיקיה והשחקנים שלה ייקחו אותה בחשבון ואולי יוסיפו.
הדס פילצר: אגם פתחה את דבריה ואמרה: אני רוצה להבדיל בין שירלי לבין אגם.
הדס פילצר: שירלי ילדה שכאופציה להתמודדות עם בעיות של גיל ההתבגרות, בחרה להשתמש בסמים, אגם הילדה אפילו לא יודעת לעשן סיגריות.
הדס פילצר: בעצם רוב הילדים, כשאני מדברת בראייה של משרד החינוך, אני לא מדברת על הסטודנטים, אני מדברת על בני הנוער.
הדס פילצר: רוב הילדים הם כמו אגם.
הדס פילצר: כמו אגם הילדה.
הדס פילצר: מה שאנחנו נותנים בסדרה כמסר סמוי, שיש אופציה להתמודד דרך שימוש בסמים, אחר כך אפשר גם לצאת מזה.
הדס פילצר: אני רוצה שניקח בחשבון, שגם את המסר הזה בני הנוער יכולים לקבל.
הדס פילצר: תראו עם מי יש לנו "עסק", אנחנו מדברים על ילדים בני 9-10, שכל כך לא מגובשים בדעתם, אולי להשתמש בסדרה כדי להעלות את קולו של הרוב הדומם הזה, של אגם הילדה, ולזה לתת חיזוק.
הדס פילצר: לא שיש אפשרות להשתמש בסמים ואחר כך גם לצאת מזה בקלות, וזאת אופציה.
הדס פילצר: אני חושבת שגם את זה צריך לקחת בחשבון.
אפרת דרור: אנחנו בהחלט ערים לנקודה הזאת, אני לא יודעת אם הפרק שודר אתמול או שישודר היום, אבל בעצם כאשר שירלי - אגם - יוצאת מן המעצר, היא מתארת בפני אחד החברים שלה את אותן נערות - - -
איוב קרא: בנוסף לזה היא נכנסה למעצר?
זיוית דוידוביץ: פרט לשירלי, יש דמויות נוספות, שהם כמו אגם והם הרוב.
הדס פילצר: אז להדגיש אותם.
זיוית דוידוביץ: הן מובלטות לחלוטין.
זיוית דוידוביץ: הן דווקא הרוב.
הדס פילצר: אבל אגם היא המשפיעה העיקרית על הילדים בגיל הזה, אז ניקח אותה, ולא סתם רצית אותה.
איוב קרא: אפשר להתחיל בהקרנת הקטעים מתוך הסדרה?
אפרת דרור: רק שתדעו מה הבאנו, יש כאן מקבץ של הסצינות, לא כולן כמובן, העלילה הזאת מתפרסת על כעשרים פרקים, הבאנו רצף של ההתפתחות שלה בסיטואציה עם סמים.
אפרת דרור: (מוקרנים קטעים מתוך הסדרה)
חגי לוי: אתם צופים בקטע, שהיא נכנסה להתקף חרדה כתוצאה מהסמים.
הדס פילצר: אני עדיין בדעתי, שזה תשדיר שירות יפה, תבליטו את הרוב הדומם, תבליטו את העניין, שזה לא כל כך פשוט לצאת מסמים, את יצאת, לא ראינו את התהליך, אבל תבליטו את העניין, שלא כל אחד יכול כמוך להכחיש ומייד לצאת מזה בלי שום בעיה אחרי שהיא נעצרה.
הדס פילצר: הלוואי וזה היה כל כך פשוט.
זיו חן: אני יושב-ראש מועצת התלמידים והנוער הארצית.
זיו חן: ראשית, אני רוצה להתנצל שאני לא עוקב אחר הפרקים, אבל קיבלתי עדכון שוטף מהחברים ומאחותי.
זיו חן: בשנה שעברה התחלנו באיזשהו מהלך למניעת סמים, אני מקווה שכעת, בקדנציה החדשה שלנו, נוכל להמשיך אותו.
זיו חן: אני מסכים עם הדס פילצר, כאשר אנחנו פועלים בתוכניות שלנו למניעת סמים, אנחנו מדגישים כל הזמן, שהתקשורת והטלוויזיה משדרים מסר, שהרוב משתמש בסמים, הרוב לוקח סמים.
זיו חן: צריך להראות את המצב הזה.
זיו חן: זה שמראים, שהיא יוצאת מהסמים, כולם עוזרים לה, זה תשדיר יפה מאוד, אבל אין ספק שזה לא מה שקורה במציאות.
זיו חן: אני חושב שיש מקום להראות, שלא כולם משתמשים בסמים וזה לא משהו טבעי, זה לא שכאשר יש בעיה, מייד בורחים לסמים.
זיו חן: אגם מעוררת הזדהות, היא שחקנית טובה, הזדהיתי אתה מאוד, היא גרמה לי להבין אותה.
זיו חן: העניין הוא, שבני נוער בגילי או מבוגרים יותר שצופים בסדרה, יש לנו את הפרופורציות להבדיל בין המציאות, בין אגם האמיתית לבין מה שקורה בסדרה.
זיו חן: בני נוער בגילאים צעירים יותר, בעינם היא מודל לחיקוי, אולי זה ימשוך אותם כן לרצות להתנסות בסמים.
זיו חן: אני חושב שהבעיה היא בעיה כללית, לא רק של משרד החינוך ושל הנוער, זאת בעיה ארצית וכולנו צריכים להירתם לה.
זיו חן: אגם הצהירה כאן שהיא נגד סמים ושהיא מוכנה לעזור בעניין, אני חושב שאנחנו צריכים לנצל את זה.
חגי לוי: זה לא מקרה, שמישהו רואה את הסדרה הוא חושב ככה, ומי שפחות רואה, הוא יותר חושש.
חגי לוי: מי שצופה בכל פרקי הסדרה, מבין את המשמעות של כל הסיפור הזה, אני לא חושב שיכול להיות פה מסר יותר חד משמעי מהעניין הזה.
חגי לוי: באיזשהו מקום, אגם או שירלי בסדרה, נמחקו לה כמה חודשים מהחיים, זה מאוד ברור הדבר.
חגי לוי: היא התדרדרה למקומות הכי רעים שיכולים להיות, היא יצאה מזה לא בקלות בכלל, הקטע שראיתם הוא מאוד תמציתי - - -
אגם רודברג: עדיין חשוב להדגיש, שכל מה שקרה לה זה רק מהסמים הקלים.
חגי לוי: המהלך הוא מאוד ברור, של מישהי שכמעט איבדה את החיים שלה וניצלה ברגע האחרון בזכות החברים שלה.
חגי לוי: אין שום ספק, שמאוד קשה לצאת מזה, אין שום ספק שזה לוקח זמן, דורש מאמץ ודורש המון המון תמיכה.
חגי לוי: אגב, יש אנשים שמשתמשים בסמים, שכבר בתוך העניין הזה, גם להם צריך לתת איזה שהיא תקווה ולהראות להם שאפשר לצאת מזה.
חגי לוי: המסר הוא מאוד ברור.
חגי לוי: גם ענבל וגם נעמה, שצופות בסדרה, הן מבינות את זה באופן מאוד עמוק וברור.
חגי לוי: כמובן גם התייעצנו, כשפתחנו את הסדרה הזאת, לקחנו בחשבון את שעת השידור המוקדמת, שבע בערב, אנחנו יודעים שצופים בנו הרבה מאוד ילדים.
חגי לוי: אני לא חושב, בכנות, שהיינו יכולים להפגין יותר אחריות מהעניין הזה.
חגי לוי: ברור שיש לנו גם צרכים דרמטיים, ובשביל להראות מישהו משתקם, צריך להראות אותו מתדרדר, להציף בעיה, צריך לטפל בה.
חגי לוי: כמו שאגם אמרה, זה לא נכון להשתיק את הבעיה ולהתנהג כאילו היא לא קיימת.
חגי לוי: כדי שזה לא יהיה תשדיר שירות שאנשים יידחו אותו, אתה צריך לעורר הזדהות עם התהליך הזה, להראות שזה באמת יכול לקרות.
חגי לוי: להראות מה קורה, ואם זה קורה, להראות שאפשר לצאת מזה.
איוב קרא: אני רוצה לסכם בכמה מילים את המפגש הזה, שבעיניי היה מיוחד מאוד וחיובי בסוגיה של המלחמה בנגע הסמים.
איוב קרא: אני חושב שיש כאן פתח של תקווה, פתח של תקווה בהקשר לאפשרות שאנשים מפורסמים, אנשים שהם מקור להערצה, מתגייסים לטובת המלחמה הזאת.
איוב קרא: אני יודע, שמשרד החינוך ב-1 בספטמבר, מתכוון לשבץ בכל בית ספר - בחטיבות הביניים ובתיכונים - רכז לנושא הסמים.
איוב קרא: אני קורא למשרד החינוך, לנצל את ההופעה של אגם בוועדה, המסר שהיא העבירה הוא חד משמעי בהקשר למלחמה בתופעת הסמים בקרב בני הנוער.
איוב קרא: הדברים שלה די ברורים, לא רק ברורים אלא הם מקור לגאווה.
איוב קרא: אני יודע בדיוק מה המצב בקרב סלבריטאים אחרים.
איוב קרא: אנחנו יודעים גם את המצב בקרב בני הנוער בתקופה האחרונה.
איוב קרא: אגם, אני רוצה להודות לך מאוד בשם הכנסת, בשם כל מי שפועל יחד עם הוועדה הזאת, כולל נציגי הממשלה וחברי הכנסת, כמובן חברי הוועדה, אנחנו רואים בהצהרות שלך בתוך הוועדה, גאווה, גאווה לנו ולכל מי שנרתם לעזור במלחמה הזאת, מלחמה שהיא בעצם אסון על החברה.
איוב קרא: לדעתי, אין לנו תשובה בסוגייה הזאת.
איוב קרא: אם מישהו יאמר שיש לו תשובה בנושא, הוא סתם מעביר מסר לא נכון, אין תשובה מוחלטת כיצד לטפל בדבר הזה.
איוב קרא: לדעתי, הנושא ההסברתי מניעתי, במיוחד בקרב אנשים מפורסמים, זה היום חוד החנית לאפשרות שנוכל למזער את התופעה הזאת בקרב בני נוער.
איוב קרא: שוב, אני רוצה להודות לך מאוד, מאחל לך הצלחה ושהסדרה תמשיך להביא מעריצים וצופים רבים.
איוב קרא: קיבלת היום מעריץ נוסף.
איוב קרא: תודה רבה, אני מודה לכולם, הישיבה נעולה.
איוב קרא: שלום לכולם, אני רוצה להתייעץ אתכם בקול רם, מאחר והנושא מאוד חשוב.
איוב קרא: לדעתי, הוועדה שאני עומד בראשה עושה עבודת קודש, ובלי שום קשר לזה שאני נמצא בראשה או לא אהיה בראשה, התכוונו לקיים היום דיון חשוב מאוד, בסוגייה שאנחנו נלחמים בה יום-יום, שעה שעה.
איוב קרא: ביקשנו פעמיים מיושב ראש הכנסת להופיע בוועדה כדי לשאת את דברו, וגם כדי שאתם תשמיעו את דבריכם.
איוב קרא: משום מה היא לא מצא לנכון להגיע לוועדה הזאת.
איוב קרא: גם השדולה למלחמה בסמים, וכל חברי הכנסת לא הגיעו לוועדה, ובראשם יושב ראש הכנסת.
איוב קרא: לדעתי, זה נושא מאוד כאוב, גם בראייה שאנשים לא משתפים פעולה במלחמה הזאת, וכנראה שהעניין לא בסדר היום שלהם, מפני שיש להם עניינים יותר חשובים, למרות שלדעתי אין נושא יותר חשוב מזה.
איוב קרא: אני רוצה להתייעץ אתכם בקול רם, האם להמשיך את הדיון בנושא, או שאני אסגור את הישיבה כמחאה על הזלזול הפראי של יושב ראש הכנסת.
איוב קרא: וחברי הכנסת בעניין הזה.
איוב קרא: זה תלוי בכם.
איוב קרא: אני פשוט חושב שזה בלתי נסבל שלחבר ועדה נושאים אחרים יהיו בסדר היום שלו, ונושא כל כך כאוב לא יהיה בראש שלו.
איוב קרא: על אחת כמה וכמה כאשר מדובר ביושב ראש שהוא כביכול מתכוון להעביר כל הזמן מסר שלילי בהקשר לסגירת הוועדה ואי סגירת הוועדה.
איוב קרא: כל העניינים מהסוג הזה לא מוסיפים לנו כוח להילחם בתופעה הזאת.
איוב קרא: אנחנו צריכים לצאת בקריאה מפה, גם לסגור את הישיבה, וגם להעביר מסר ברור על הזלזול הכרוני בוועדה או במלחמה הזאת בקרב המנהיגות של המדינה, זוהי דעתי.
איוב קרא: אנחנו רואים גם את היחס בתקציבים שמעבירים לסוגייה הזאת, וגם לאמצעים שמועברים למוסדות, לרשויות, וכו'.
איוב קרא: זה צריך להדיר שינה מעיני האנשים, אבל הם בעצם מצפצפים, לא שמים על העניין.
איוב קרא: לדעתי אולי המהלך הזה יהיה טוב יותר, מאשר לקיים דיון.
איוב קרא: לא נקיים דיון בלי יושב ראש הכנסת, כי זה לא יהיה יעיל ותכליתי, ובסופו של דבר אנחנו יכולים לעמוד לו למחסום בטוח בעניין הזה, כי זה יותר יחסי ציבור שלו מאשר עניין אקטיבי, אמיתי, שבסופו של דבר יגרום לסגירת הוועדה.
איוב קרא: יותר נכון לומר שהנושא הוא הצהרתי מאשר אמיתי.
איוב קרא: זה פוגע גם באנשים שנלחמים בתופעות הסמים השונים כולל בעישון הסיגריות, שמשליך על בעיות בריאותיות.
חיים מסינג: מנכ"ל הרשות למלחמה בסמים.
חיים מסינג: אני חושב שצריך לצאת מסר חריף ביותר לתקשורת, כיוון שאני לא רואה שום דרך אחרת.
חיים מסינג: פנייה לחבר הכנסת, תסלח לי, אני אומר לך כידיד, כחבר כנסת, זו פנייה לרש, זו פנייה חסרת ערך.
חיים מסינג: אני יכול לומר כמנכ"ל הרשות שבא במגע יום-יומי עם רוב האנשים, אולי עם האחרים שאני לא מכיר, שעושים עבודה מתסכלת, עבודה שהפירות שלה הם פירות ארוכי טווח, עבודה שאם אתה לא מאמין בדרך, ואתה לא מקבל תמיכה, אבל כבר לא מדבר על תמיכה כספית, לפחות תמיכה מוסרית, חבל על הזמן.
חיים מסינג: עצם הרעיון לסגור את הוועדה הזאת, ועצם אי הימצאותם של חברי כנסת בוועדה הזאת, נותנת לי תחושה כמנכ"ל הרשות, שאין לנו - לא לרשות, ולא לעמיתים אחרים ששותפים למאבק הזה, כל תוחלת לשרוד וכל תקווה או חשק לעשות עבודה.
חיים מסינג: מכיוון שצריך להבין, שמכל העולם במקומות שהצליחו למגר את נגע הסמים, למגר זה עניין חלקי, הכל התחיל מהנושא של אווירה ציבורית.
חיים מסינג: אווירה ציבורית מתחילה מלמעלה עד למטה.
חיים מסינג: כיצד ייתכן שלפני ארבעה חודשים, ראש הממשלה בצעד קיצוני חסר תקדים, פתח ישיבת ממשלה ואחרי רבע שעה התייחס לסוגייה של המאבק בנגע הסמים, שמהווה איום חברתי ובטחוני על חוסנה של החברה בישראל.
חיים מסינג: ולאחר חודשיים, בא יושב ראש הכנסת עם הצעה, אני לא נכנס אליה, אני לא מכיר את השיקולים שלו.
חיים מסינג: את האמת, הם גם לא כל כך מעניינים אותי, כי זה לא התפקיד שלי.
חיים מסינג: בא ורוצה לסגור את הוועדה.
חיים מסינג: איזה מסר זה משדר לחברה בישראל, איזה מסר זה משדר לבני הנוער בישראל?
חיים מסינג: זה אומר להם: חברים, זה לא חשוב.
חיים מסינג: הרי האנשים לא מבינים בדיוק את המשמעות שכן באים לוועדה, לא באים לוועדה, המסר הוא מסר כפול.
חיים מסינג: מצד אחד, ראש הממשלה אומר שזה מהווה איום אסטרטגי, ומצד שני, יושב ראש הכנסת אומר הוועדה הזאת היא לא חשובה.
חיים מסינג: היא תיסגר.
חיים מסינג: אני חושב שהמסר הכפול הזה פוגע בצורה קיצונית ביותר בעבודה שלנו, ואני אומר את זה בשם כל האנשים שלי, ואני מקווה שאני מדבר כאן בשום רוב העמיתים שלי שעושים את העבודה המתסכלת הזאת.
חיים מסינג: זו עבודה קשה מאוד, ולא מספיק שאנחנו צריכים להתמודד מול כל אלה שקוראים לליגליזציה, מול כל התופעות שכל יום צצות בסוגייה הזאת של הסמים, עכשיו אנחנו צריכים להיאבק גם בחוסר תמיכה שיש לנו.
חיים מסינג: ואם הדברים נראים כך, יכול להיות שאין טעם בכלל למערכות שנלחמים בסיפור הזה.
חיים מסינג: הסוגייה הזאת היא לא פרטית של אף אחד מהיושבים כאן, גם לא של יושב ראש הוועדה.
חיים מסינג: לא ייתכן שאנחנו נמשיך ונטחן מים בלי תמיכה מאסיבית של ראש הממשלה, של יושב ראש הכנסת, ושל כל חברי הוועדה.
חיים מסינג: זו דעתי.
חיים מסינג: לכן ההצעה שלך בעיניי היא מקובלת, אין מה לקיים את הישיבה הזאת, וגם צריך לצאת עם זה החוצה.
חיים מסינג: צריכים לדעת שמדברים פה בקולות כפולים.
חיים מסינג: כך אי אפשר לעשות את העבודה.
ירון שטרית: השאלה אם מה שחיים אמר לא מקדם את הוועדה?
ירון שטרית: הוא אמר דברים נכונים, ואני מסכים עם כל מה שהוא אומר.
חיים מסינג: יש שתי אפשרויות.
חיים מסינג: אפשרות אחת זה להציג.
חיים מסינג: בוא נחשוב טקטית מה מקדם ומה לא מקדם.
חיים מסינג: זה טוב לאנשים שלא יושבים בכיסאות שאתה ואני יושבים.
חיים מסינג: אנחנו כאנשים שצריכים לעשות את העבודה, ולתת את השירות, צריכים לשים את הדברים על השולחן.
איוב קרא: אני מבקש שתחזור לפתיח, זה חשוב לצורך העניין.
חיים מסינג: מה שאני רוצה לומר הוא, שלפני ארבעה חודשים ראש הממשלה פתח את ישיבת הממשלה בהכרזה חסרת תקדים, שנגע הסמים מהווה איום אסטרטגי על חוסנה של החברה בישראל.
חיים מסינג: לאחר שלושה-ארבעה חודשים, אנחנו מתבשרים, במרכאות, שישנה כוונה שיושב ראש הכנסת יסגור את הוועדה למאבק בסמים.
חיים מסינג: אני לא נכנס לשיקולים של יושב ראש הכנסת, הם לא מענייני.
חיים מסינג: אני יכול לומר לכם רק כמנכ"ל הרשות, שעובד פה עם כל האנשים סביב השולחן הזה באופן צמוד, בעבודה מתסכלת, עבודה שאת הפירות שלה לא רואים מהיום למחר.
חיים מסינג: זו עבודה שאולי חלקנו בכלל לא יזכה לראות את הפירות האלה בסיבות כאלה או אחרות, שללא תמיכה ציבורית, ללא תמיכת ראש הממשלה, ותמיכה של חברי הכנסת, ובמיוחד של הוועדה הזאת, וללא התופעה של העברת מסרים כפולים לציבור, יש פה מסר כפול לציבור.
חיים מסינג: מצד אחד ראש הממשלה אומר שזה איום אסטרטגי, מצד שני מבטלים את הוועדה בכנסת.
חיים מסינג: אם זה לא מסר כפול, מהו מסר כפול?
חיים מסינג: כך אי אפשר לנהל מאבק בנגע הסמים.
חיים מסינג: יש לנו את הנסיון המצטבר בארץ ובעולם, שללא שינוי אווירה ציבורית, אתה לא יכול לצעוד קדימה.
חיים מסינג: זה גורם בדיוק לתופעה ההפוכה.
חיים מסינג: זה תורם בדיוק לאלה שאומרים: חבר'ה תפסיקו להתעסק עם הסיפור הזה.
חיים מסינג: רוצים סמים, תנו להם סמים.
חיים מסינג: זה נותן את הנשק לאותם חברים שרוצים להתמודד – הולנד.
חיים מסינג: ומי שרוצה להתמודד הולנד פה, שיבטל את הוועדה למאבק בנגע הסמים.
חיים מסינג: לדעתי צריך להפסיק את הישיבה עכשיו.
פיני קבלו: אתה משרת את אותם האינטרסים של אותם גורמים שכן רצו לסגור.
פיני קבלו: אני חושב שאנחנו כחברי ועדה, וגם כאנשי ציבור, מודעים למלאכה הטובה שיושב ראש הוועדה עושה.